| Aporia crataegi |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Lepidoptera |
| Familia: | Pieridae |
| Xénero: | *Aporia* |
| Especie: | ***A. crataegi*** |

 |

A ***Aporia crataegi*** é unha especie de insecto lepidóptero da familia Pieridae.

Descrición
----------

O seu aspecto xeral é inconfundible, mostrando unha mancha discoidal de pequeno tamaño sobre un fondo totalmente branco, así como veas de cor negra no macho e pardas na femia. O corpo é de cor gris escuro con antenas en forma de bastonciños. As súas ás son redondeadas e teñen unha envergadura de entre 6 e 8 cm, o que a converte na especie de maior tamaño da súa familia. As femias adoitan ser lixeiramente de maior tamaño e presentan nas ás áreas transparentes. As eirugas son grises e peludas, cunha liña de cor negra sobre o dorso e manchas vermellas.

Distribución
------------

Está amplamente distribuída, atopándose no norte de África, Oriente Medio e o resto de Asia entre 40 e 70° N até Xapón. En Europa está presente na maior parte do continente, faltando en gran parte de Noruega e Suecia, illas do Atlántico, illas Baleares, Córsega, Sardeña, Creta e outras illas do Exeo, así como nas illas Británicas, lugar este último onde se atopa extinguida.

Comportamento
-------------

Eiruga.
### Fase larvaria

As eirugas agrúpanse para hibernar, construíndo un niño conxunto. Trala hibernación aliméntanse en pequenos grupos ou por separado. A pupa suxéitase colgando das follas, ou en talos de gramíneas.

### Período de voo

Unha soa xeración (univoltina). No sur de Europa desde mediados de abril a xuño e no norte de Europa desde finais de maio a principios de xullo, aínda que depende da altitude, tempada e localidade.

### Alimentación

A súa alimentación é diferente á doutras especies parecidas. Aliméntase de árbores froiteiras e espiños, como a ameixeira (*Prunus domestica*), cerdeira (*Prunus avium*), pexegueiro (*Prunus persica*), amendoeira (*Prunus amygdalus*) e outros como o estripeiro (*Crataegus monogyna*), a pereira (*Pyrus communis*) e a maceira (*Malus domestica*).

Notas
-----

1. ↑  Bisby F. Roskov Y. Culham A. Orrell T. Nicolson D. Paglinawan L. Bailly N. Appeltans W. Kirk P. Bourgoin T. Baillargeon G. Ouvrard D. eds (2012). "*Aporia crataegi* ". *Species 2000 & ITIS Catalogue of Life, 2012 Annual Checklist* (en inglés). Readin, Reino Unido. Consultado o 9 de xullo de 2012. [*Ligazón morta*]
2. 1 2 3  Córdoba León, J. R. Sesmas Moranas, J. M. y Martín Toral, G. (2006). *Mariposas en Libertad* (en español). Madrid, España: Publimarca Ediciones. p. 272. ISBN 84-8476-285-8.
3. 1 2 3 4  Balmer, E. (2009). *Mariposas y Polillas* (en español). Bath, Reino Unido: Parragon Books. p. 358.
4. 1 2 3 4  Reichholf-Riehm, H. (1990). *Mariposas* (en español). Barcelona, España: Ediciones Blume. p. 290. ISBN 84-87535-09-7.
5. 1 2 3 4 5 6  Tolman, T. y Lewington, R. (2002). *Guía de las Mariposas de España y Europa* (en español) (1ª ed.). Barcelona, España: Lynx Edicions. p. 320. ISBN 84-87334-36-9.

|  |  |
| --- | --- |
| Control de autoridades | 
* Wd: Q811483
* BRE: 1880968
* MAG: 2778168565

 |

|  |  |
| --- | --- |
| Identificadores taxonómicos | 
* BioLib: 51331
* Dyntaxa: 201038
* EOL: 171404
* EPPO: APORCR
* EUNIS: 91153
* FE: 440897
* FE-New: ID
* Fossilworks: 292592
* GBIF: 1920218
* iNaturalist: 61295
* IRMNG: 11234729
* LepIndex: 173191
* MycoBank: 454234
* NBN: NHMSYS0000501147
* NCBI: 129397
* Soortenregister: 168977
* TAXREF: 54339
* Vlindernet: 1023

 |

|  |  |
| --- | --- |
| Identificadores | 
* UMLS: C1189565

 |